**LUČKA UPRAVA NOVALJA,** Dalmatinska 18, 53291 NOVALJA, OIB: 62485993187koju zastupa ravnatelj Igor Vidas (u daljnjem tekstu : NARUČITELJ)

i

 **, OIB:** , koji zastupa direktor (u daljnjem tekstu: IZVOĐAČ)

sklopili su sljedeći:

**UGOVOR**

**O IZVOĐENJE RADOVA NA IZGRADNJI TRAJEKTNOG PRISTANIŠTA ŽIGLJEN, OTOK PAG (broj: /2020)**

**I. PREDMET UGOVORA**

**Članak 1.**

Predmet ovog ugovora je IZVOĐENJE RADOVA NA IZGRADNJI TRAJEKTNOG PRISTANIŠTA ŽIGLJEN, OTOK PAG.

Na temelju provedenog otvorenog postupka javne nabave velike vrijednosti predmet ovog ugovora je XX koji se vodi pod evidencijskim brojem XX. NARUČITELJ je Odlukom o odabiru (XX godine) odabrao ponudu XX kao najpovoljniju ponudu sukladno objavljenom kriteriju za odabir ponude te uvjetima i zahtjevima iz dokumentacije o nabavi.

Nabava predmetnih radova sufinancira se u okviru projekta „Rekonstrukcija i dogradnja trajektnog pristaništa Žigljen“ iz sredstava Kohezijskog fonda, unutar ''Drugog poziva za sufinanciranje unaprjeđenja lučke infrastrukture u funkciji obalnog linijskog pomorskog prometa'' (Kod poziva: KK.07.4.1.04).

**Članak 2.**

Radovi se moraju izvesti sukladno glavnom projektu i troškovniku.

**II. NAČELA UGOVORA**

**Članak 3.**

IZVOĐAČ potpisom ovog Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

IZVOĐAČ se potpisom ovog Ugovora odriče prava na moguće prigovore s osnova nepoznavanja uvjeta i načina izvođenja radova.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

IZVOĐAČ je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

**III. CIJENA**

**Članak 4.**

Vrijednost radova iz članka 1. ovog Ugovora je kuna.

(slovima: )

Prema odredbi članka 75. stavka 3. točka a) Zakona o PDV-u, NARUČITELJ je obveznik plaćanja PDV-a.

**IV. UVJETI PLAĆANJA**

**Članak 5.**

NARUČITELJ će izvedene radove platiti po ispostavljenim privremenim situacijama koje moraju odgovarati postotku izvedenih radova u odnosu na cjelokupno ugovorene radove i okončanoj situaciji u roku od 60 dana od dana primitka i ovjere privremenih i okončane situacije od strane Nadzornog inženjera. Maksimalni iznos koji se može isplatiti temeljem ovjerenih mjesečnih situacija je 90% ukupno ugovorenog iznosa.

Deset posto (10%) od ukupno ugovorenog iznosa platiti će se po dostavi okončane situacije nakon dovršetka radova, primopredaje radova, otklona eventualnih nedostataka koji su utvrđeni navedenim pregledom i ishođenja uporabne dozvole te dostave jamstva za uklanjanje nedostataka u jamstvenom roku.

Okončana situacija se ispostavlja nakon što po završetku izvođenja radova NARUČITELJ, Nadzorni inženjer i Izvoditelj potpišu Zapisnik o primopredaji izvedenih radova.

NARUČITELJ će uplatiti ugovoreni iznos iz članka 4. ovog Ugovora na IBAN IZVOĐAČA.

NARUČITELJ ima pravo prigovora na privremene ili okončanu situaciju ukolikoutvrdi nepravilnosti te pozvati IZVOĐAČA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.

Ako je primjenjivo, IZVOĐAČ mora svom računu odnosno situaciji obvezno priložiti račune odnosno situacije svojih podizvođača koje je prethodno potvrdio

Ako se dio ugovora o javnoj nabavi daje u podugovor, tada za radove koje će izvesti podizvođač, Naručitelj neposredno plaća podizvođaču osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da IZVOĐAČ dokaže da su obveze prema podizvođaču za taj dio ugovora već podmirene.

**V. UVOĐENJE U POSAO**

**Članak 6.**

NARUČITELJ se obvezuje ishoditi potrebnu dokumentaciju odnosno obaviti potrebne radnje i uvesti IZVOĐAČA u posao u roku ne dužem od 10 dana od obostranog potpisivanja ugovora. Početak radova na građevini određen je danom upisa nadzornog inženjera u građevinski dnevnik.

IZVOĐAČ se obvezuje s izvođenjem radova započeti odmah po ostvarivanju ovih uvjeta.

IZVOĐAČ je dužan, prije početka izvođenja radova pripremljenu dokumentaciju i objekt detaljno proučiti i NARUČITELJA upozoriti na moguće nedostatke ili nejasnoće i u svezi s tim tražiti pismene upute.

**VI. PRIPREMA GRADILIŠTA**

**Članak 7.**

Gradilište mora biti uređeno u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

 Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje.

**Članak 8.**

 Gradilište mora biti osigurano i ograđeno radi sigurnosti prolaznika i sprječavanja nekontroliranog pristupa ljudi na gradilište.

 Ograđivanje gradilišta nije dopušteno na način koji bi mogao ugroziti prolaznike.

 Gradilište mora biti označeno pločom koja obvezno sadrži ime, odnosno tvrtku investitora, projektanta, izvođača i osobe koja provodi stručni nadzor građenja, sukladno Pravilniku o sadržaju i izgledu ploče kojom se označava gradilište i sukladno uputama iz dokumentacije o nabavi.

**VII. DOKUMENTACIJA NA GRADILIŠTU**

**Članak 9.**

IZVOĐAČ na gradilištu mora imati zakonom propisanu gradilišnu tehničku i obračunsku dokumentaciju (građevinski dnevnik) kao i dokaze o svojstvima ugrađenih građevnih proizvoda u odnosu na njihove bitne značajke, dokaze o sukladnosti ugrađene opreme i/ili postrojenja prema posebnom zakonu, isprave o sukladnosti određenih dijelova građevine temeljnim zahtjevima za građevinu, kao i dokaze kvalitete (rezultati ispitivanja, zapisi o provedenim procedurama kontrole kvalitete i dr.) za koje je obveza prikupljanja tijekom izvođenja građevinskih i drugih radova za sve izvedene dijelove građevine i za radove koji su u tijeku određene Zakonom o gradnji, posebnim propisom, projektom ili odabranom ponudom.

IZVOĐAČ mora prije ugradnje ili instalacije dostaviti dokazno sredstvo o sukladnosti proizvoda sa zahtjevima ili kriterijima utvrđenima u troškovniku ili tehničkim specifikacijama (izvješće o testiranju od tijela za ocjenu sukladnosti ili potvrdu koju izdaje takvo tijelo, tehničku dokumentaciju proizvođača i druga prikladna dokazna sredstva), odnosno bilo kojim prikladnim sredstvom što uključuje i sredstva dokazivanja iz članka 213. Zakona o javnoj nabavi.

Dokumentacija iz stavka 1. ovoga članka mora biti napisana na hrvatskom jeziku latiničnim pismom.

**VIII. ODGOVORNA OSOBA ZA IZVOĐENJE RADOVA**

**Članak 10.**

IZVOĐAČ je dužan povjeriti izvođenje građevinskih radova i drugih poslova osobama koje ispunjavaju propisane uvjete za izvođenje predmetnih radova, odnosno za obavljanje drugih poslova te imenovati inženjera gradilišta i voditelje radova u svojstvu odgovornih osoba vođenja građenja odnosno izvođenja pojedinih radova.

Prilikom izvođenja radova primjenjivat će se odgovarajuće odredbe Zakona o gradnji (NN 153/13, 20/17, 39/19, 125/19), Zakona o građevnim proizvodima (NN 76/13, 30/14, 130/17, 39/19), Zakona o poslovima i djelatnostima prostornog uređenja i gradnje (NN 78/15, 118/18, 110/19), Zakona o obveznim odnosima (NN 35/05, 41/08, 125/11, 78/15, 29/18), Zakona o zaštiti na radu (NN 71/14, 118/14, 154/14, 94/18, 96/18) te drugi zakonski i podzakonski propisi vezani uz predmet nabave.

**IX. PREDSTAVNIK NARUČITELJA**

**Članak 11.**

Predstavnik NARUČITELJA kao odgovorna osoba prati realizaciju izvođenja ugovorenih radova i rad IZVOĐAČA, glavnog inženjera/inženjera gradilišta i stručnog nadzora i ima pravo pristupa na gradilište u svako doba uz poštivanje pravila propisanih Zakonom o zaštiti na radu.

Nadalje, kontrolira je li izvršenje Ugovora u skladu s uvjetima određenima u dokumentaciji o nabavi i odabranom ponudom.

Predstavnika NARUČITELJA zaduženog za praćenje realizacije ovoga Ugovora određuje ravnatelj Županijske lučke uprave Zadar.

**X. NADZOR**

**Članak 12.**

Izvođenje radova NARUČITELJ će nadzirati putem stručnog nadzora nad izvođenjem radova, a IZVOĐAČ je dužan omogućiti mu nesmetano provođenje stalnog i svakodnevnog stručnognadzora nad izvođenjem radova.

Nadzorni inženjer koji će u ime NARUČITELJA obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s NARUČITELJEM, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru. Nadzor uključuje i kontrolu ispunjenja ugovornih obveza izvođača te poduzimanje odgovarajućih mjera za realizaciju tih obveza.

NARUČITELJ je dužan prije početka izvođenja radova dostaviti IZVOĐAČU presliku ugovora o obavljanju stručnog nadzora.

**XI. PRIMOPREDAJA**

**Članak 13.**

Nakon završetka radova i dostave jamstva za otklanjanje nedostataka u jamstvenom roku, obavit će se primopredaja građevine. O primopredaji se sastavlja zapisnik, a potpisuju ga Nadzorni inženjer, ovlašteni predstavnici NARUČITELJA i IZVOĐAČA.

Nakon završetka radova IZVOĐAČ je dužan s gradilišta ukloniti preostali materijal, opremu i sredstva za rad te privremene objekte.

**Članak 14.**

Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, IZVOĐAČ je obvezan te nedostatke otkloniti o svom trošku.

U slučaju da IZVOĐAČ ne otkloni sve utvrđene nedostatke u zadanom roku, NARUČITELJ neće obaviti primopredaju, a nedostatke će otkloniti na trošak IZVOĐAČA i aktivirati jamstvo za uredno ispunjenje ugovora.

**XII. ROK IZVOĐENJA**

**Članak 15.**

Početak izvođenja radova započinje danom uvođenja u posao. NARUČITELJ će IZVOĐAČA uvesti u posao u roku ne dužem od 10 dana od obostranog potpisivanja ugovora. Početak radova na građevini određen je danom upisa nadzornog inženjera u građevinski dnevnik.

Završetak radova je 36 mjeseci od dana uvođenja u posao. Pod danom završetka radova smatra se dan kada IZVOĐAČ i nadzorni inženjer zajednički konstatiraju završetak radova upisom u građevinski dnevnik.

Utvrđeni rok za završetak radova iznimno se može produžiti u sljedećim slučajevima:

- u kojima je radi bitno promijenjenih okolnosti ili više sile IZVOĐAČ bio spriječen izvoditi radove, te je dužan pisanim putem zahtijevati produljenje roka završetka radova do prestanka okolnosti, a najkasnije u roku od 3 (tri) dana od dana nastanka okolnosti koje dovode do zakašnjenja i

- kada NARUČITELJ izda nalog o privremenoj ili trajnoj obustavi radova.

U svrhu praćenja rokova izvođenja, IZVOĐAČ je dužan prije pristupanja izvođenju ugovorenih radova, a najkasnije u roku od 45 dana od izvršnosti odluke o odabiru izraditi i dostaviti NARUČITELJU Plan izvođenja radova sa detaljno razrađenim terminskim i financijskim planom izvedbe ugovorenih radova za sve aktivnosti koje se planiraju u tijeku rekonstrukcije građevine. NARUČITELJ i nadzorni inženjer mogu u daljnjem roku od 8 dana dati primjedbe na navedeni plan, a IZVOĐAČ je dužan očitovati se na date primjedbe te one koje smatra neopravdanima posebno obrazložiti.

**XIII. UGOVORNA KAZNA**

**Članak 16.**

Ukoliko krivnjom IZVOĐAČA dođe do prekoračenja ugovorenog roka izvođenja radova NARUČITELJ ima pravo od IZVOĐAČA naplatiti ugovornu kaznu za prekoračenje ugovorenog roka.

Ugovorna kazna se utvrđuje u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 5% (pet posto) od ugovorene vrijednosti radova.

**XIV. JAMSTVO ZA UREDNO ISPUNJENJE UGOVORA**

**Članak 17.**

IZVOĐAČ je dužan nakon primitka potpisanog Ugovora, a najkasnije u roku od 20 (dvadeset) dana, NARUČITELJU predati jamstvo za uredno ispunjenje Ugovora u vrijednosti 10% (deset posto) ugovorenog iznosa, u obliku bankarske garancije „bez prigovora“ i „na prvi poziv“ na kojoj je kao korisnik naznačena Lučka uprava Novalja, sukladno članku 1039. Zakona o obveznim odnosima, s jamstvenim rokom od 36 mjeseca od dana uvođenja u posao.

Jamstvo za uredno ispunjenje ugovora naplatit će se u slučaju povrede ugovornih obveza.

Kao jamstvo za uredno ispunjenje ugovora, ponuditelj može dati novčani polog u traženom iznosu, u korist računa Lučke uprave Novalja.

Neiskorišteno jamstvo NARUČITELJ će vratiti IZVOĐAČU nakon primopredaje objekta i dostave jamstva za otklanjanje nedostataka u jamstvenom roku.

**XV. JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 18.**

Za otklanjanje nedostataka koji bi se eventualno mogli pojaviti u jamstvenom roku, a za slučaj da se ne ispuni obveza otklanjanja nedostataka ili se ne naknadi nastala šteta, IZVOĐAČ se obvezuje da će NARUČITELJU u roku od 10 dana od izvršene primopredaje radova predati jamstvo za otklanjanje nedostataka i naknade nastale štete.

Jamstvo se predaje u obliku bankarske garancije u iznosu u visini 10% (deset posto) ukupno izvedenih radova (bez PDV-a), s rokom važenja jednakom ponuđenom jamstvenom roku u ponudi (sukladno točki 6.4. Kriterij za odabir ponude dokumentacije o nabavi - Jamstveni rok na izvedene radove , ponuđeno dodatno trajanje razdoblje odgovornosti za skrivene nedostatke).

Po isteku ponuđenog jamstvenog roka na izvedene radove NARUČITELJ se obvezuje u roku od 30 dana vratiti bankarsku garanciju odabranom ponuditelju ukoliko ne nastupe okolnosti za aktiviranje iste.

**XVI. JAMSTVENI ROK**

**Članak 19.**

 Jamstveni rok za izvedene radove iz članka 1. ovoga Ugovora je XX mjeseci, a počinje teći od dana primopredaje radova.

**XVII. IZMJENE UGOVORA**

**Članak 20.**

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova, usluga ili robe od prvotnog IZVOĐAČA koji su se pokazali potrebnim, a nisu bili uključeni u prvotnu nabavu, ako promjena IZVOĐAČA:

1. nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i

2. prouzročila bi značajne poteškoće ili znatno povećavanje troškova za javnog NARUČITELJA.

Svako povećanje cijene ne smije biti veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv javni NARUČITELJ nije mogao predvidjeti

2. izmjenom se ne mijenja cjelokupna priroda ugovora

3. svako povećanje cijene nije veće od 30 % vrijednosti prvotnog ugovora.

Ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena.

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog IZVOĐAČA s novim IZVOĐAČEM koje je posljedica:

1. primjene članka 315. Zakona o javnoj nabavi (NN 120/16),

2. općeg ili djelomičnog pravnog sljedništva prvotnog IZVOĐAČA, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene Zakona o javnoj nabavi (NN 120/16),

3. obveze neposrednog plaćanja podizvođačima.

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. Zakona o javnoj nabavi (NN 120/16).

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:

1. vrijednost izmjene manja je od europskih pragova iz članka 13. Zakona o javnoj nabavi (NN 120/16)

2. vrijednost izmjene manja je od 10 % prvotne vrijednosti ugovora o javnoj nabavi robe ili usluga, odnosno manja je od 15 % prvotne vrijednosti ugovora o javnoj nabavi radova

3. izmjena ne mijenja cjelokupnu prirodu ugovora.

NARUČITELJ za primjenu gornje odredbe ne provjerava jesu li ispunjeni uvjeti iz članka 321. Zakona o javnoj nabavi (NN 120/16).

Ako je učinjeno nekoliko uzastopnih izmjena, ograničenje vrijednosti iz točke 2. ove odredbe procjenjuje se na temelju neto kumulativne vrijednosti svih uzastopnih izmjena. U slučajevima izmjena ugovora o javnoj nabavi tijekom njegova trajanja, a koje nisu značajne, primjenjuju se odredbe članka 320. Zakona o javnoj nabavi (NN 120/16).

U slučajevima izmjena ugovora o javnoj nabavi tijekom njegova trajanja, a koje nisu značajne, primjenjuju se odredbe članka 320. Zakona o javnoj nabavi (NN 120/16).

Sukladno članku 321. Zakona o javnoj nabavi (NN 120/16), značajne izmjene ugovora o javnoj nabavi neće biti dopustive. NARUČITELJ je obvezan provesti novi postupak javne nabave u skladu s odredbama Zakona o javnoj nabavi (NN 120/16) u slučaju značajnih izmjena ugovora o javnoj nabavi tijekom njegova trajanja.

**XVIII. PODUGOVARANJE**

**Članak 21.**

*Napomena: Ako je ponuditelj u svojoj ponudi naveo da namjerava dati dio ugovora o javnoj nabavi u podugovor, podaci o podugovoratelju/ima i dijelu ugovora koji se daje u podugovor su obvezni sastojci ugovora o javnoj nabavi.*

IZVOĐAČ može tijekom izvršenja ugovora o javnoj nabavi od NARUČITELJA zahtijevati:

* promjenu podizvođača za onaj dio ugovora o javnoj nabavi koji je prethodno dao u podugovor (ako je primjenjivo),
* uvođenje jednog ili više novih podizvođača čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor (ako je primjenjivo).

Uz zahtjev za promjenom podizvođača i/ili uvođenje novog podizvođača, IZVOĐAČ NARUČITELJU dostavlja podatke o dijelu ugovora koji namjerava dati u podugovor (predmet ili količina, vrijednost ili postotni udio) te podatke o podizvođaču (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podizvođača). Za novog podizvođača IZVOĐAČ mora dostaviti dokaze da ne postoje obavezne osnove isključenja sukladno ZJN, čl. 251. i 252.

Ako se dio ugovora o javnoj nabavi daje u podugovor, tada za dio ugovora koji je isti izvršio, NARUČITELJ neposredno plaća podizvođača (osim ako IZVOĐAČ dokaže da su obveze prema podizvođaču za taj dio ugovora već podmirene). IZVOĐAČ mora svom računu ili situaciji priložiti račune ili situacije svojih podizvođača koje je prethodno potvrdio.

U slučaju uvođenja podizvođača tijekom izvršenja ugovora IZVOĐAČ je dužan NARUČITELJU prije odobrenja ovog zahtjeva dostaviti dokaz o postupanju sukladno Zakonu o poslovima i djelatnostima prostornog uređenja i gradnje (NN 78/2015).

Sudjelovanje podizvođača ne utječe na odgovornost IZVOĐAČA za izvršenje ugovora o javnoj nabavi.

**XIX. OSTALI UVJETI IZVRŠENJA UGOVORA**

**Članak 22.**

Neće se primjenjivati trgovački običaji (uzance).

Odgovornost gospodarskih subjekata iz zajednice gospodarskih subjekata u dijelu izvršenja ugovora je solidarna.

Sva priopćenja, pozivi na objašnjenja, obavijesti i odluke između NARUČITELJA i IZVOĐAČA moraju biti u pisanom obliku.

IZVOĐAČ je obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

**XX. RASKID UGOVORA**

**Članak 23.**

U slučaju nepoštivanja obveza iz ovoga Ugovora od strane IZVOĐAČA NARUČITELJ će pisanom reklamacijom dati IZVOĐAČU naknadni rok od dva dana da ispravi povredu. U slučaju da IZVOĐAČ ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će IZVOĐAČA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, bez obzira što IZVOĐAČ ispravi povrede, ugovorne strane su suglasne da nakon treće pisane reklamacije nastupa raskidni uvjet i da učinci ovoga Ugovora prestaju.

NARUČITELJ zadržava pravo raskida ugovora prije početka izvođenja radova u slučaju da se naknadnom kontrolom (ex-post) postupka javne nabave radova temeljem kojih je potpisan ovaj Ugovor o izvođenju radova utvrdi financijska nepravilnost od strane Posredničkog tijela razine 2. Predmetni radovi u cijelosti se financiraju iz sredstava Kohezijskog fonda temeljem Ugovora o dodijeli bespovratnih sredstava za projekt „Rekonstrukcija i dogradnja trajektnog pristaništa Žigljen“ te u slučaju nastupa okolnosti financijske korekcije, NARUČITELJ neće imati raspoloživa sredstva za financiranje predmetnog Ugovora o radovima.

**Članak 24.**

NARUČITELJ je obvezan raskinuti ugovor o javnoj nabavi tijekom njegova trajanja ako:
1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016

2. je IZVOĐAČ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3. se ugovor nije trebao dodijeliti IZVOĐAČU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti IZVOĐAČU zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.

**Članak 25.**

NARUČITELJ će raskinuti Ugovor u slučaju da IZVOĐAČ ne ispunjava uvjete za obavljanje djelatnosti građenja sukladno Zakonu o poslovima i djelatnostima prostornog uređenja i gradnje i Zakonu o gradnji.

**Članak 26.**

U slučaju raskida ugovora iz članka 23. 24. i 25. ovoga Ugovora, NARUČITELJ će naplatiti jamstvo za uredno ispunjenje ugovora iz članka 17. ovoga Ugovora.

U slučaju nepoštivanja obveza iz ovoga Ugovora od strane IZVOĐAČA NARUČITELJ će pisanom reklamacijom dati IZVOĐAČU naknadni rok od dva dana da ispravi povredu. U slučaju da IZVOĐAČ ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će IZVOĐAČA izvijestiti pisanim putem preporučenom poštanskom pošiljkom ili na drugi dokaziv način.

**XVIII. ZAVRŠNE ODREDBE**

**Članak 27.**

Svi gospodarski subjekti koji će sudjelovati u izvršenju ugovora, obvezni su zadovoljiti uvjete iz područja djelatnosti koju će obavljati, u skladu s važećim zakonima Republike Hrvatske koji se odnose na tu djelatnost.

Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, uz odredbe Zakona o javnoj nabavi, na odgovarajući način primjenjivat će se odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalih propisa koji uređuju predmetno područje.

Ukoliko uvjeti nisu ispunjeni tijekom izvođenja radova, Naručitelj će raskinuti ugovor o javnoj nabavi i naplatiti jamstvo za uredno ispunjenje ugovora.

**Članak 28.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Zadru.

**Članak 29.**

Ovaj Ugovor sastavljen je u osam primjeraka od kojih NARUČITELJ zadržava dva primjeraka, a IZVOĐAČ dva primjerka.

**Članak 30.**

Ugovorne strane potpisom preuzimaju prava i obveze iz ovoga Ugovora.

 ZA IZVOĐAČA: ZA NARUČITELJA:

 Direktor Ravnatelj

KLASA:

URBROJ:

Novalja,